Okresná prokuratúra Poprad 
Štefánikova 11, 058 01 Poprad 1

Sp. zn. : 2 Pv 437/13/7706	Poprad, 8.7.2015
EEČ : 2-57-82-2015

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Poprad
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 11.10.2013, spisová značka 2 Pv 437/13/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako pokladníčka predajne Billa na ul. XXXXX v Poprade, patriacej spoločnosti Billa s.r.o. so sídlom Bratislava, XXXXX, priebežne v období od 25.08.2012 do 27.03.2013 vydávala zákazníkom predajne neplatné doklady z registračných pokladní a to tým spôsobom, že stornovacím kľúčom od pokladne a jeho následným pootočením v pokladni, zadala na klávesnici symboly „I“, „O“ a vklad, kde po zadaní uvedených symbolov sa registračná pokladňa prepla do školiaceho režimu, pričom v školiacom režime sa pri blokovaní tovaru sumy za tovar nezapočítavali do tržby, ale do inventúrneho schodku predajne a tým neodvádzala poškodenej spoločnosti tržby utŕžené za predaj tovaru v plnej výške a takýmto konaním si prisvojila finančné prostriedky jej zverené v mesiaci august 2012 v sume 682,62 €, v mesiaci september 2012 v sume 931,47 €, v mesiaci október 2012 v sume 2.875,66 €, v mesiaci november 2012 v sume 481,71 €, v mesiaci december 2012 v sume 2.496,28 €, v mesiaci január 2013 v sume 4.038,12 €, v mesiaci február 2013 v sume 3.166,43 € a v mesiaci marec 2013 v sume 2.833,25 €, teda celkovo v sume 17.505,54 €, čím spoločnosti Billa s.r.o. Bratislava spôsobila škodu v uvedenej výške.

Uznesením prokurátora Okresnej prokuratúry XXXXX zo dňa 11.10.2013, spisová značka 2 Pv 437/13/7706, bola určená obvinenej skúšobná doba v trvaní 18 mesiacov.
Odôvodnenie:
     Okresný prokurátor v Poprade uznesením sp. zn. 2 Pv 437/13/7706 zo dňa 11.10.2013, ktoré nadobudlo právoplatnosť dňa 29.10.2013, v zmysle § 216 ods.1/ Tr. por. podmienečne zastavil trestné stíhanie vedené proti obv.   XXXXX, rod. Urdovičovej, nar. XXXXX v Poprade, tr. bytom XXXXX, XXXXX, okr. XXXXX, stíhanej pre prečin  sprenevery podľa § 213 ods 1, ods.2 písm.a/ Tr. zák.,  ktorého sa dopustila tak, ako je to uvedené vo výrokovej časti tohto uznesenia.

           Podľa § 216 ods.2/ Tr. por. určil obvinenej skúšobnú dobu v trvaní 18 mesiacov. Skúšobná doba podmienečného zastavenia tr. stíhania uplynula 29.04.2015. Po uplynutí tejto doby bol vyžiadaný odpis z reg. trestov, z ktorého bolo zistené, že obvinená v priebehu skúšobnej doby nemá žiaden novší záznam a podľa charakteristiky z miesta trvalého bydliska  je hodnotená kladne.  Nebola postihnutá ani v priestupkovom konaní.  Spôsobenú škodu vo výške 17.505,54 € uhradila ešte v priebehu prípravného konania. 

          Podľa ustanovenia § 217 ods.1/ Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

         V danej veci bolo zistené, že obvinená poškodenému škodu uhradila, viedla riadny život a preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry XXXXX do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Kačíreková
prokurátorka